kardosdrur/scandi-wiki huggingface dataset:
Tate Britain

Tate Britain er en del af Tate Gallerynetværket i Storbritannien sammen med Tate Modern, Tate Liverpool og Tate St Ives. Galleriet etableredes i Tates oprindelige bygninger på Millbank i 1897 som ’’National Gallery of British Art’’ og blev omdøbt til "Tate Britain", da "Tate Modern" åbnede i 2000. Museet havde 1,7 mio. gæster i 2005. Museet anvendes nu til udstillinger af både historisk og nutidig britisk kunst. Det omfatter også Clore Gallery 1986 designet af James Stirling, som huser værker af J.M.W. Turner.

Udstillinger 
Hovedudstillingsrummene bruges til at vise de permanente samlinger af historisk, britisk kunst samt en del nutidig kunst. Galleriet arrangerer ligeledes midlertidige, større udstillinger af britisk kunst og karriereforløb for britiske kunstnere. 

Tate Britain er vært for den årlige, kontroversielle Turner-pris-udstilling. Udstillingen omfatter fire kunstnere under 50 år udvalgt af en jury med direktøren for Tate som formand, for øjeblikket Sir Nicholas Serota. Processen er spredt ud over året. De fire nominerede annonceres i maj, udstillingen åbnes i oktober, og prisen uddeles i december. Hver etape udløser mediedækning, og der har også været talrige demonstrationer imod prisen, især siden 2000 af Stuckist kunstnere.

Kunstværker 
Tate Britain er nationalt galleri for Storbritanniens kunst fra år 1500 til nutiden. Nyere kunstnere omfatter David Hockney, Peter Blake og Francis Bacon.
 
Selv om værker cirkulerer mellem de forskellige Tate gallerier, er visse malerier som regel udstillet på Tate Britain:

 Self Portrait with Dog af William Hogarth
 Newton af William Blake
 Horse Attacked af a Lion af George Stubbs
 Study of a Pomeranian Bitch and Puppy af Thomas Gainsborough
 Sketch for Hadleigh Castle af John Constable
 The Great Day of His Wrath af John Martin
 The Lady of Shalott af John William Waterhouse
 Ophelia af John Everett Millais
 The Death of Chatterton af Henry Wallis 
 Beata Beatrix af Dante Gabriel Rossetti
 The Golden Bough af J.M.W. Turner
 The Resurrection, Cookham'' af Stanley Spencer

Eksterne links 
 Tate Britain official website 
 Tate Britiain Art Galleries 

Kunstmuseer i London
Museer etableret i 1897
Eintracht Frankfurt

Eintracht Frankfurt er en tysk fodboldklub fra Frankfurt, Hessen – ofte blot kaldet Frankfurt. De spiller i den tyske Bundesliga, den bedste tyske fodboldrække.

Klubben blev grundlagt d. 8. marts 1899, og har vundet det tyske mesterskab èn gang, fem DFB-Pokal og UEFA Cup finalen 1980. Siden 1925 har de haft hjemmebane på Waldstadion, som i dag er omdøbt til Deutsche Bank Park i 2020.

Titler og Pokaler 
Tyske Mester
 Vinder (1): 1959
 Sølv (1): 1932
DFB Pokal
 Vinder: (5): 1974, 1975, 1981, 1988, 2018
 Sølv (4): 1964, 2006, 2017, 2023
UEFA Cup / Europa League
 Vinder: (2): 1980, 2022
Mesterholdenes Europa Cup
 Sølv (1): 1960
Coppa delle Alpi
 Vinder: (1): 1967

Spillere

Nuværende hold

Udlejede spillere 

 (på lån hos 1. FC Köln indtil 30. juni 2024)
 (på lån hos Werder Bremen indtil 30. juni 2024)
 (på lån hos Hannover 96 indtil 30. juni 2024)
 (på lån hos Karlsruher SC indtil 30. juni 2024)
 (på lån hos Servette FC indtil 30. juni 2024)

Andre sportsgrene 

Eintracht Frankfurt har ud over fodbold også afdelinger for atletik, basketball, boksning, bordfodbold, bordtennis, dart, E-sport, fægtning, gymnastik, håndbold, hockey, ishockey, isstok, kampsport, rugby, supportersklubben, tennis, triatlon, ultimate og volleyball.

Referencer

Eksterne henvisninger 

 Eintracht Frankfurts hjemmeside 

 
Fodboldklubber i Tyskland
Etableret i 1899
Fanejede fodboldklubber
Lindved Å

Lindved Å er en å på Fyn. Åen udspringer syd for Nørre Søby, gennemløber Søby Sø, fortsætter vest om Nørre Lyndelse og Højby, til den krydses af Europavej E20 lidt syd for Hollufgård i det sydøstlige Odense. Derpå fortsætter åen gennem det østlige Odense tæt på Syddansk Universitet og Nyt OUH. Kort efter at være blevet krydset af den fynske hovedbane, munder Lindved Å vest for landsbyen Åsum ud i Odense Å. 

I parken ved Hollufgård i Odense, føres vandet i Hollufgård Møllebæk over Lindved Å i en akvædukt,

Vandløb i Danmark
Fyn
Robert Peel

Sir Robert Peel (født 5. februar 1788, død 2. juli 1850) var premierminister i Det Forenede Kongerige fra 10. december 1834 til 8. april 1835 og igen fra 30. august 1841 til 29. juni 1846. 

Peel er særlig kendt for at have indført politistyrker i deres moderne form. Politiet i England har to kaldenavne, som kommer fra hans navn, bobbies (Bobby er et almindeligt kælenavn for Robert) og peelers.

Eksterne henvisninger 

Premierministre fra Storbritannien
Ledere af Underhuset
Personer fra Lancashire
Omkomne ved rideulykker
Genhusning

Den typiske årsag til genhusning er, hvis man bor i en ejendom der skal byfornyes.

Der er 2 typer genhusning efter byfornyelsesloven:
permanent genhusning
midlertidig genhusning

Hvis ens lejlighed, som følge af byfornyelsearbejder, bliver ubeboelig i ombygningsperioden, skal udlejer opsige lejeren, der så bliver permanent genhuset af kommunen. Hvis lejligheden kun er ubeboelig i indtil 6 måneder, så kan udlejer ikke opsige lejeren, der i stedet skal midlertidigt genhuses af kommunen, for derefter at vende tilbage til sin oprindelige lejlighed efter ombygning.

Det er således kommunen der skal stå for genhusningen af lejeren, og ikke udlejeren. Det er også værd at bemærke, at der står "lejeren" i afsnittet ovenfor, da andelshavere og ejere kun i undtagelsesvis vil kunne genhuses som følge af byfornyelsesloven

Ang. byfornyelsesloven så skal det bemærkes, at loven i dag hedder "lov om byfornyelse og udvikling af byer", LBK nr 1256 af 07/12/2005. Men i daglig tale siger man stadig byfornyelsesloven.

Eksterne Henvisninger 
 Socialministeriet har udgivet en pjece om : "Information om genhusning" som kan hentes på Information om genhusning  
 Man kan læse mere om genhusning og byfornyelse på Socialministeriet 
Bolig
Kos

Kos er en græsk ø i det Ægæiske Hav på ca. 295 km² med ca. 30.000 indbyggere, hvoraf de fleste bor i og omkring byen Kos. Øen er med i øgruppen Dodekaneserne. 

Øen kendes fra den græske oldtid for at have huset Hippokrates. Midt i Kos by står det 12 m høje platantræ på Platía Platanou ("Platanens Plads"), der menes at have dannet ramme om Hippokrates' undervisning. Træet har naturligt nok fået navnet Hippokrates' Træ.

Platantræet er ved at gå ud og holdes oppe af stativer. Det er ikke det Hippokrates sad under.

Asklepieion er det berømte lægetempel, som Hippokrates oprettede, og ligger   uden for Kos by. 

Omtrent 27 km syd for Kos by ved byen Antimachia, ligger øens internationale lufthavn, Kos International Airport "Hippocrates".

Op gennem 1990'erne og 2000'erne var Kos kendt for at tiltrække mange unge, der blot kom til øen for at feste. Det er et ry, borgmesteren i Kos by og øens turistorganisation, har arbejdet på at ændre, for at tiltrække et mere kulturelt publikum. Der er stadig en udpræget feststemning i centrum, men særligt længere ude er der rig mulighed for at opleve øens natur i ro og fred.

Kos ligger ikke langt fra Tyrkiet og de græske øer Kalymnos og Leros. Fra Kos by er der afgang til Bodrum i Tyrkiet med hydrofoilbåde bygget i Sovjetunionen.

Eksterne henvisninger 

 Øens officielle hjemmeside

Kilder 

 

 
Dodekaneserne
Øer i Grækenland
Utro

Utro kan referere til forskellige ting:

 Utro (film fra 1930) – amerikansk romantisk dramafilm fra 1930
 Utro (film fra 1966) – dansk film fra 1966 af Astrid Henning-Jensen
 Utro (film fra 2016) – dansk børnefilm fra 2016 af Daniel Lindekilde Engberg
 Utroskab – at have et seksuelt forhold til en anden end ens samlever, ægtefælle eller kæreste
 Utro (sang) – sang af Gulddreng fra 2017
Søren Hauch-Fausbøll

Søren Hauch-Fausbøll (født 27. juli 1958) er en dansk skuespiller og komiker, blandt andet kendt for at være den originale Bamse og en af skuespillerne i improvisationsteaterserien Hatten Rundt. I Juni 2016 færdiggjorde han uddannelsen som hospitalsklovn og fungerer i dag som klovnevikar på hospitalerne i Region Hovedstaden, under klovnenavnet Bip.

Han blev færdiguddannet på Statens Teaterskole i 1986.
Han var manden inde i Bamse fra 1983 til 1991.

Søren Hauch-Fausbøll er endvidere tilknyttet lydbogsforlaget Momo - Skuespillernes Lydbogsværksted, hvor han har indlæst flere lydbøger.

Han er bror til skuespilleren Morten Hauch-Fausbøll og halvbror til Katrine Hauch-Fausbøll.

Filmografi 
Søren Hauch-Fausbøll har deltaget i en række film og tv-serier. Nedenfor vises et ikke-komplet udvalg. Websitet Dansk film database har en mere udtømmende liste.

Film 
 Jydekompagniet (1988)
 Høfeber (1991)
 Qaamarngup uummataa / Lysets hjerte (1998)
 Bornholms stemme (1999)
 Et rigtigt menneske (2001)
 At klappe med een hånd (2001)
 Kung Fu Panda (2008) Abe
 Kung Fu Panda 2 (2011) Abe
 Over kanten (2012)

TV 
 Sonja på Bornholm (1969)
 Bamses Billedbog (1983-91)
 Gøngehøvdingen (1991-92)
 Så hatten passer (1991)
 Andersens julehemmelighed (1993, 1998, 2016)
 Riget I (1994)
 Bamses Julerejse (1996, 1999, 2005, 2012)
 Hatten I Skyggen (2002)

Tegnefilm / Serier 
 Æblet & ormen (2009)
 Huset Anubis (2010)

Referencer

Eksterne henvisninger 

 

Skuespillere fra Danmark
Søren
Personer i Kraks Blå Bog
Tegnefilmsdubbere fra Danmark
Personer fra Rønne
Vichy

Vichy er en kur-, verdensarvs- og ferieby i det centrale Frankrig, nær Clermont-Ferrand og var hovedstad i Vichy-frankrig under den tyske besættelse af Frankrig 1940-44.

Indbyggertal (1999): 78,000.

Verdensarv fra 2021 
Den 24. juli 2021 indskrev UNESCO Vichy som verdensarv. Vichy blev én af de 11 byer i Europas store kurbadesteder.

Byer i Allier
Franske kurbyer
Verdensarvsområder i Frankrig
Nørager (Rebild Kommune)

Nørager er en by i det sydvestlige Himmerland med , beliggende 14 km nordvest for Hobro, 14 km sydøst for Aars, 10 km øst for Aalestrup og 26 km sydvest for Støvring. Byen hører til Rebild Kommune og ligger i Region Nordjylland. I 1970-2006 var byen kommunesæde i Nørager Kommune.

Nørager hører til Durup Sogn. Durup Kirke ligger i landsbyen Durup 1½ km nordvest for Nørager.

Faciliteter 
 Sortebakkeskolen har 420 elever, fordelt på 0.-9. klassetrin, og 3 SFO'er, en til førskoleelever, en til 0.-3. klasse og en til 4.-6. klasse. Skolen har 60 ansatte.
 Ved skolen ligger Sortebakkehallerne, der blev indviet i 1978.
 Kultur- og Medborgerhuset Kig Ind blev oprettet i 2003 i en tidligere møbelforretning. Festsalen på 200 m² findes i en tilbygning og kan rumme 150 personer til koncert eller 120 til spisning. To cafeer kan hver rumme 30 personer. I 2011 blev der opført et bibliotek i tilknytning til huset. I 2016 blev sidste del af 1. salen renoveret og udvidet med lokaler til møder eller kreative aktiviteter.
 Nørager Ældrecenter har 16 1-værelses boliger.
 Byen har købmand, bageri, kro, pizzeria, lægehus, sundhedshus og børnehaven Regnbuen.

Historie 
I byen ligger herregården Nøragergård, som har været kendt siden middelalderen. Gården nedbrændte i 2005 og blev genopført i 2011. Herefter er Nørager Kro fra 1891 byens ældste bygning, da der ikke er kirke i selve byen.

Stationsbyen 

Nørager havde station på strækningen Hobro-Aalestrup (1893-1966), som var en del af Himmerlandsbanerne. Stationen blev anlagt på bar mark lidt nordvest for Nøragergård. Foruden et omløbsspor fandtes der et læssespor i hver ende af stationen.

I 1901 blev byen beskrevet således: "Durup med Kirke og Skole; Nørager med Forsamlingshus (opf. 1894). Nørager Jærnbanestation med Kro, Andelsmejeri, Købmandshdl., Telegraf- og Telefonst.". Det lave målebordsblad fra 1900-tallet viser også lægebolig og elværk.

Nørager Station var stadig betjent ved lukningen i 1966. Efter lukningen fungerede den som posthus og rutebilstation. Varehuset blev revet ned i 1982, og resten af stationen på Jernbanegade 9 blev revet ned i 2016 for at give plads til en ny kommunal administrationsbygning.

Fra Jernbanegade mod øst til Grynderupvejen er 1 km af banens tracé bevaret.

Erhvervsliv 
Nørager Mejeri blev i 1984 overtaget af Nordex Food, der producerer og sælger mejeriprodukter til store dele af verden med fokus på hvide oste. Dengang blev der i Nørager produceret både ost og smør, men siden starten af 1990'erne har det udelukkende været hvid ost. Et 1 MW solcelleanlæg giver strøm svarende til 20% af mejeriets årsforbrug.

Højttalerfabrikken DALI (Danish Audiophile Loudspeaker Industries) blev startet i 1983 og har solgt sine produkter til godt 1 million kunder i over 65 lande.

Galleri

Noter

Eksterne kilder/henvisninger 

 SDFE kortviser: Høje målebordsblade 1842-1899 og lave målebordsblade 1901-1971

Byer i Rebild Kommune
GPU

GPU kan referere til forskellige ting:
 Graphics Processing Unit – Den primære processor på grafikkortet samt kan en GPU også befinde sig i CPU'en og Bundkortet i en computer
 Gosudarstvennoye Polititjeskoye Upravlenie – En tidligere sovjetisk efterretningstjeneste
Cauchy-Schwarz' ulighed

I matematikken er Cauchy-Schwarz' ulighed, også kendt som Schwarzuligheden, Cauchyuligheden eller Cauchy-Bunjakovskij-Schwarz-uligheden, opkaldt efter Augustin Louis Cauchy, Viktor Jakovlevich Bunjakovskij og Hermann Amandus Schwarz, en nyttig ulighed, der stødes på på flere forskellige områder, såsom i lineær algebra anvendt på vektorer, i analyse anvendt på uendelige rækker og integration af produkter og i sandsynlighedsteori anvendt på varianser og covarianser.

Uligheden siger, at hvis x og y er elementer i et reelt eller komplekst indre produkt-rum gælder, at

De to sider er lig hinanden hvis og kun hvis x og y er lineært afhængige (eller i geometrisk forstand; at de er parallelle.) Dette står i kontrast til den egenskab, at det indre produkt af to vektorer er nul, hvis og kun hvis de er ortogonale (eller vinkelrette) på hinanden.

Uligheden giver dermed mening til idéen om "en vinkel mellem to vektorer" i forbindelse med et indre produkt, hvor begreberne fra Euklidisk geometri ikke umiddelbart giver mening, og det retfærdiggør den opfattelse, at indre produkt-rum er generaliseringer af euklidiske vektorrum.

En vigtig følge af Cauchy-Schwarz' ulighed er, at det indre produkt er en kontinuert funktion.

En anden version af Cauchy-Schwarz' ulighed er givet ved brug af normnotation, idet

 

Det endeligdimensionale tilfælde af uligheden blev vist af Cauchy i 1821, og beviset for det generelle tilfælde blev publiceret af Bunjakovskij i 1859. Schwarz' arbejde fremkom blot 25 år senere.

Bevis
Beviset er trivielt for y = 0, så det kan antages at <y, y> er forskellig fra nul. Lad  være et komplekst tal. Da gælder, at

Ved at vælge
 
opnås

hvilket er sandt, hvis og kun hvis

eller ækvivalent:

 
Q.E.D.

Betydningsfulde specialtilfælde

 I tilfældet med det euklidiske rum Rn, fås

 Specielt, i det Euklidiske vektorrum af dimension 2 eller 3 fås, at uligheden følger direkte, hvis prikproduktet er udtrykt ved vinklen mellem to vektorer: .  I dette tilfælde kan Cauchy-Schwarz' ulighed også udledes af Lagranges identitet ved at udelade et led. I tre dimensioner, n=3, bliver Lagranges identitet

 For indre produkt-rummet af kvadratisk integrable funktioner med komplekse værdier fås,

En generalisering af disse to uligheder er Hölders ulighed.

Anvendelse 
Trekantsuligheden for det euklidiske indre produkt vises ofte som en konsekvens af Cauchy-Schwarz' ulighed, som følger:
Givet vektorer x og y, gælder
{|
| || 
|-
| || 
|-
| || 
|-
| || 
|-
| || 
|}

Ved at tage kvadratrødderne fås trekantsuligheden.

Cauchy-Schwarz' ulighed bruges typisk til at vise Bessels ulighed.

Matematiske beviser
Matematiske sætninger
Matematisk analyse
Lov om byfornyelse og udvikling af byer

Lov om byfornyelse og udvikling af byer, LBK nr 1256 af 07/12/2005, er en lov der giver kommunerne mulighed for at 

lave områdefornyelse i nedslidte byområder
støtte istandsættelsen af utidssvarende ejendomme (bygningsfornyelse)
etablere fælles gårdanlæg

Områdefornyelse 
Områdefornyelse svarer lidt til helhedsorienteret byfornyelse i tidligere love. Det handler om at kommunen kan udpege et afgrænset område som trænger til et løft. Ved områdefornyelse kan kommunen lave pladser, tove, kulturelle foranstaltninger, trafik foranstaltninger m.m. Det er en betingelse at der sker borgerinddragelse.

Bygningsfornyelse 
Både udlejningsejendomme, andelsforeninger og ejerlejlighedsejendomme kan byfornyes, men regler er meget forskellige. Fælles for alle ejendomme er dog, at det skal være ældre ejendomme og være enten nedslidte eller have installationsmangler, f.eks. manglende toilet.

Andelsboliger og ejerboliger er omfattet af ens regler om støtte. Disse ejendomme kan kun modtage støtte til arbejder på klimaskærm (dvs. tag, facade, vinduer m.m.), samt til udbedring af installationsmangler. Støtten er et kontant tilskud fra kommunen på op til 25% eller 33% afhængigt af ejendommens bevaringsværdi.

For udlejningsejendomme gælder at alle former for arbejder i princippet kan omfattes af byfornyelsesloven. For arbejder der er omfattet af byfornyelse beregner ejeren en huslejestigning som normalt efter lejeloven. Dvs. at udlejeren kun kan opkræve en huslejestigning hos lejerne af forbedringsarbejder. Støtten fra kommunen kommer så som Indfasningsstøtte til lejeren, som hjælp til huslejestigningen. Kommunen kan samtidigt give ejeren støtte til vedligeholdelsesarbejder (arbejder der ikke kan give huslejestigning, feks. istandsættelse af taget), og den støtte er som kontant erstatning.

Fælles friarealer 
Kommunen kan træffe beslutning om, at sammenlægge friarealer for flere ejendomme. I så fald betaler kommunen hele udgiften til etableringen af gårdanlægget, mens ejendommene efterfølgende skal betale driften.

Byfornyelse og udvikling af byer
Boligpolitik
Lysmose

Lysmose kan henvise til flere stednavne i Danmark:
 Lysmose (Hørmested Sogn) – en bebyggelse i Hørmested Sogn, Hjørring Kommune
 Lysmose (Låsby Sogn) – en bebyggelse i Låsby Sogn, Skanderborg Kommune
 Lysmose (Nordborg Sogn) – en bebyggelse i Nordborg Sogn, Sønderborg Kommune
Dalager

Dalager kan henvise til flere stednavne i Danmark:
 Dalager (Sønder Bjert Sogn) – en bebyggelse i Sønder Bjert Sogn
 Dalager (Fur Sogn) – en bebyggelse i Fur Sogn
 Dalager (Hoptrup Sogn) – en bebyggelse i Hoptrup Sogn
 Dalager (Sønder Borris Sogn) – en bebyggelse i Sønder Borris Sogn
Kortfilm

En kortfilm er en film, som i spilletid er kort. 

Korte fiktionsfilm kaldes også novellefilm. Kortfilm kan også være dokumentarfilm.

Tidligere – før 1970'erne, inden tv og andre massemedier fik et opsving, blev der typisk vist en eller flere kortfilm før hver spillefilm i biografen. Det kunne for eksempel være en tegnefilm eller en kort komedie – film med Charlie Chaplin, Buster Keaton og Gøg og Gokke er kendte eksempler.

Længden 

Hvor kort en kortfilm må være, er der delte meninger om. 
 3-4 minutter. En kategori, très courts, af særlig korte film på højest tre-fire minutters varighed er forbeholdt særlige konkurrencer på nogle filmfestivaler.
 5-15 minutter som angivet af kortfilmseksperten Richard Raskin  (lektor ved Aarhus Universitet).
 Under 34 minutter iflg. Peter Schepelern. Man taler om one-reelers og two-reelers, idet en filmrulle (reel) til et professionelt filmkamera rummer ca. 15 min film. 
 Under 45 minutter – iflg. den amerikanske webside IMDb´s klassifikation for "shorts" (kortfilm).
 Under 60 minutter. I Frankrig definerer Det Nationale Center for Film (CNC) en kortfilm, court métrage, som en film, hvis varighed ikke overstiger 1600 meter i 35 mm format (eller tilsvarende længde i andre formater), en tidsmæssig længde på omkring 59 minutter.

Ikke desto mindre betegnes film af mere end 30 minutter i filmlandet Frankrig som middellange film moyens métrages og er ikke altid velkomne ved filmfestivaler.

Indholdet 

Man kan ud fra eksisterende kortfilm angive nogle generelle træk, som altså ikke nødvendigvis alle er til stede i en specifik film. Den eneste obligatoriske er jo længden, som altså højest er af en times varighed.

 Filmene omhandler en enkelt hændelse, f.eks. en øjeblikssituation, stemninger i et landskab eller en eller anden form for dokumentarisk emne, f.eks. et håndværk.
 Der behandles ikke nødvendigvis i en kortfilm nogle konflikter.
 Ofte er der stærke og handlende personer i handlingen.
 Talesproget er komprimeret og kortfattet.
 Meget vægt på det illustrative i forbindelse med arbejdet med filmtekniske og filmsproglige virkemidler.
 Filmens budskab formidles ofte ved enkelhed i udtrykket.
 Der er ikke nødvendigvis plads/tid til, at personerne i handlingen når at udvikle sig.
 Personerne formidler ofte noget eksistentielt, der vedkommer os.
 Filmen starter In Medias Res

Eksterne kilder/henvisninger 
 DR om kortfilmen

Filmgenrer
Epo-555

epo-555 er et dansk indieband. I 2004 udgav de deres debutalbum Dexter Fox på det danske pladeselskab Crunchy Frog. I 2006 udgav de deres andet album Mafia og i 2007 ep lp'en Mafia Fallout.

Deres musik karakteriseres ifølge Undertoner  som en "blanding af simple popmelodier, analoge keyboards og fascination af de tidlige 90’eres shoegazer-scene." 
Den originale bandbesætning bestod af Mikkel Max Hansen, Camilla Florentz, Ebbe Frej og Jacob Nielsen.  
På deres andet album blev Jacob Nielsen skiftet ud med Hans Emil Hansen (Tidl. Traening som også har sit solo-sideprojekt Evil Death Machine). Senere gik Camilla Florentz på grund af graviditet, ud af bandet, og Tine Winther kom med i stedet for. Camilla Florentz lavede senere sammen med Mikkel Max Hansen og Ivan Petersen  sideprojektet Oliver North Boy Choir.

Ivan Petersen og Mikkel Max Hansen fra Oliver North Boy Choir annoncerede 27-07-2009 et nyt band med navnet The Boombox Hearts, som i følge Gaffa spiller en blanding af 60'er-pop, lo-fi, country og indie. I samme udmelding Mikkel Max Hansen og Ivan Petersen blev det fortalt, at de var gået sammen om et band, som spiller og synger på dansk. Dette band har fået navnet Tempomatador (tidligere kaldt Mikkel Max & Drømmenes Bodega)

I 2009 den 5. september, efter lang tids tavshed omkring bandets fremtid, spillede epo-555 deres afskedskoncert i anledningen af Crunchy Frog's 15 års fødselsdag. Her gav de koncert sammen med bl.a. Powersolo, Lars and The Hands of Lights, 18th Dye, Beta Satan og First Floor Power. Epo-555 spillede her deres yndlings sange: Maid in china, Sophia, Le beat's on fire, Hyperschlieb, Sugarspiced Suicide, Pizza Tintin, Pre-Emptive Stroke og Harry Mämbourg.

Diskografi

Albums 
 2004: Dexter Fox
 Dexter Fox
 Le Beat's on Fire
 Cha Cha When They're Young
 Dakota
 Pioneers
 Sugar for the War Machine
 Pre-emptive Stroke
 L'art Pour la Fart
 Il Presidente
 Angelina Ballerina
 What's Wrong with Disco Tango à la Carte
 Sophia
 So Long Cowboy 

 2006: Mafia
 Spirit of Fun
 Hyperschlieb
 Grisslappan
 Harry Mämbourg
 Pizza Tintin
 Tess La Coil
 The Final Surf
 Centipede
 Maid in China
 Examinor No. 39
 Überholen hat keinen Zweck

 2007: Mafia fallout LP
A
 Grisslappan – radioactive remix
 Stripped
B
 Sugarspiced Suicide
 Pizza Tintin

Kilder 
Anmeldelser

 http://gaffa.dk/anmeldelse/24038 
 http://gaffa.dk/anmeldelse/21517 
 http://soundvenue.com/anmeldelser/2004/09/13/epo555--et-saelsomt-og-medrivende-univers
 http://soundvenue.com/anmeldelser/2006/03/10/epo555--berusende-blandingsprodukt

Afslutningskoncert:

 http://www.dr.dk/Musik/Billedserier/2009/09/07123214.htm 
 http://www.soundvenue.com/features/2009/09/06/fotoreportage-crunchy-frog-15-aars-knaldet 

Oliver North Boy Choir:

 http://www.dr.dk/Musik/Arkiv/Rock/Artikler/2007/03/12094243.htm
 http://soundvenue.com/nyheder/2007/02/19/epo555medlemmer-danner-sideprojekt

The Boombox Hearts

 http://gaffa.dk/nyhed/33711 
 http://boomboxhearts.blogspot.com/ 

Evil Death Machine

 http://www.myspace.com/evildeathmachinedk 

Diverse:

 http://www.myspace.com/epo555 
 http://www.musik.dk/11782 

Musikgrupper fra Danmark
Musikgrupper fra 2004
AFA

AFA har flere betydninger:

 AFA katalog − et dansk frimærkekatalog
 Antifascistisk Aktion − en antifascistisk gruppe med udspring i det venstreradikale miljø i København
 all-flash array